রেল লাইনে রিল! মর্মান্তিক পরিণতি তরুণের, দেখুন হাড়হিম ভিডিও

ওয়েব ডেস্ক: অল্প বয়স, ছিল ভাইরাল হওয়ার নেশা। সোশ্যাল মিডিয়ার নজর কাড়তে বিপজ্জনক স্টান্ট করতেও ভয় পেত না ওড়িশারভ (Odisha) পুরীর বিশ্বজিৎ সাহু। বয়স মাত্র ১৫ হলেও রিল (Reels Video) বানানোর নেশা তাঁকে দিন দিন পেয়ে বসছিল। তাই এবার রেললাইনে (Railway Track) দাঁড়িয়ে রিল বানাতে সে গিয়েছিল এক ছোট ব্রিজের উপর। কিন্তু সেটাই তাঁর জীবনের শেষ ভিডিও হয়ে দাঁড়াল। অতর্কিতে ট্রেনের ধাক্কায় বেঘোরে প্রাণ হারাল তরুণ। আর তাঁর জীবনের এই শেষ ভিডিওটিও রেকর্ড হল তাঁরই মোবাইলে।

মঙ্গলবার জনকদেবপুর রেলওয়ে স্টেশনে ঘটনাটি ঘটে। পরিবার সূত্রে জানা গিয়েছে, এদিন সকালে বিশ্বজিৎ তাঁর মায়ের সঙ্গে দক্ষিণা কালীর মন্দিরে পুজো দিতে গিয়েছিল। ফেরার পথে সে একা কিছুটা দূরে গিয়ে রেললাইনের পাশে মোবাইল ফোনে একটি রিল ভিডিও রেকর্ড করতে শুরু করে। ঠিক সেই সময় বিপরীত দিক থেকে একটি ট্রেন দ্রুতগতিতে এগিয়ে আসে।

আরও পড়ুন: মুম্বইয়ের বহুতলে ভয়াবহ অগ্নিকাণ্ড,আটকে বহু, ঘটনাস্থলে ১২ ইঞ্জিন

ঘটনাস্থল থেকে উদ্ধার হওয়া ভিডিও ফুটেজে দেখা গিয়েছে, বিশ্বজিৎ রেল লাইনে দাঁড়িয়ে নিজেকে ক্যামেরায় রেকর্ড করছে, আর দূরে থাকা ট্রেনটি ক্রমশ এগিয়ে আসছে। কয়েক সেকেন্ডের মধ্যেই ট্রেনের গতিবেগে সৃষ্ট বাতাসে মোবাইলটি মাটিতে পড়ে যায়। মুহূর্তেই ঘটে দুর্ঘটনা।

Tragic accident occurred in Puri district, #Odisha A 15-year-old boy was hit by train & died near #Janakdeipur railway station. The accident occurred while he was filming a video reel on his mobile phone on the railway track.#Reels#reelsvideo pic.twitter.com/XB613GdZX0

— Nikita Sareen (@NikitaS_Live) October 23, 2025

ঘটনার খবর পেয়ে রেলওয়ে পুলিশ দ্রুত ঘটনাস্থলে পৌঁছে দেহ উদ্ধার করে এবং ময়নাতদন্তের জন্য পাঠায়। সোশ্যাল মিডিয়ার রিল কিংবা ইউটিউব ভিডিওর জনপ্রিয়তার নেশায় তরুণ প্রজন্ম কতটা ঝুঁকিপূর্ণ পথে পা বাড়াচ্ছে? এটাই এখন লাখ টাকার প্রশ্ন।

দেখুন আরও খবর:

The post রেল লাইনে রিল! মর্মান্তিক পরিণতি তরুণের, দেখুন হাড়হিম ভিডিও first appeared on KolkataTV.